Kierrostaajuus

Kierrostaajuus eli pyörähdystaajuus eli pyörimisnopeus, joskus myös kierrosnopeus tai kierrosluku (tunnus n) on suure, joka ilmoittaa, montako kierrosta jokin kappale pyörähtää akselinsa ympäri aikayksikössä. Tasaisessa pyörimis­liikkeessä pyörähdystaajuus on samalla pyörähdysajan käänteisluku.

Samantapainen suure on kulmanopeus, mutta se kertoo kierroksien sijaan kulmamuutoksen aikaa kohti. Pyörivässä liikkeessä kulmanopeus saadaan kertomalla kierrostaajuus 2 π:llä.

SI-järjestelmässä pyörimis­nopeuden yksikkönä on kierros sekunnissa (s−1 tai r/s). Vaihtoehtoisesti yksikkönä voi olla kierros minuutissa (min−1 tai r/min), josta esimerkiksi moottoreiden käyntinopeutta kuvattaessa käytetään usein lyhennettä RPM (englanniksi rotations per minute tai revolutions per minute).

Lähteet 

Suureet
Klassinen mekaniikka
Seulonnan keskeiset artikkelit